ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራውያን ስደተኛታት ኣብ ሊብያ 'ትቕበሎም ሃገር የላን' ተባሂሎም 18 ጥቅምቲ 2019 ምንጪ ስእሊ, ዳይነ ኣብ ሊብያ፡ ኣብ ከተማ ትራብሎስ ኣብ ዝርከብ መኣከብን መበግስን ማእከል (GDF) ተዓቚቦም ዘለው ኤርትራውያን ስደተኛታት፡ ጉዳዮም ተጻርዩ ናብ ውሕስቲ ሃገር ክሰጋገሩ እናተጸበዩ እንከለው፡ ጉዳዮም ብላዕለዋይ ተጸዋዒ ስደተኛታት ከም ዝተነጽገ ገሊጾም። እዞም ኤርትራውያን ስደተኛታት ንልዕሊ ሰለስተ ዓመት ኣብ ዝተፈላለዩ መዳጎኒታት ሊብያ ተኣሲሮም ብዙሕ ስቓይን ጭንቅን ከምዘሕለፉ'ውን ንቢቢሲ ተዛሪቦም። ቅድሚ ናብዚ መኣከብን መበግስን ማእከል ምምጽኦም፤ ጉዳዮም ኣብ ካልእ ቦታ ተጻርዩ ኣብዚ ማእከል ናብ ካልእ ሃገር ክሰጋገሩ ከም ዝመጹ'ዮም ዝገልጹ። እዞም ስደተኛታት ኣብ ዝተፈላለዩ መዳጎኒታት ስደተኛታት፡ ከም ሻህር መጣር፤ ዚንታን፤ ኣቡሰሊም ሕሱም ናብራ ዘሕለፉ'ዮም። ኣብዞም መዳጎኒታት እንከለው 'ጉዳዮም ብላዕለዋይ ተጸዋዒ ስደተኛታት ከምዝተጻረየ' ዝሕብሩ ስደተኛታት፡ ክሳብ ሕጂ ጉዳይኩም ጽፉፍ እዩ እንዳተሃህሉ ኣብቲ ቦታ ከምዝጸንሑን፡ ኣብዚ ሰሙን ግን ንዓኹም ትቕበለኩም ሃገር ስለዘየላ፡ ወይ ናብ ዓድኹም ወይ ካብታ ዝመጻእኩምላ ሃገር ግብጺ፤ ሱዳን ክምለሱ ወይ'ውን ናብቲ ከተማ ወጺኦም ክነብሩ ብላዕለዋይ ተጸዋዒ ስተኛታት (ዩ-ኤን-ኤች-ሲ-ኣር) ተነጊርዎም። በቲ ኣሰራርሓን ኣከያይዳን ላዕለዋይ ተጸዋዒ ስደተኛታት ስለዘይዓገቡ ድማ፡ ጉዳዮም ካልኣይ ግዜ ንኽርአን፡ ዘሕልፍዎ ዘለው ህይወት ኣቓልቦ ማሕበረሰብ ንኽረክብ፡ እቶም ስደተኛታት ሰለማዊ ከካይዱ ቀኒዮም። ዛንታ፡ ካብ ሓደጋ ባሕሪ ንስክላ ዝደሓኑ ኤርትራውያን ስደተኛታት ኣብ ሊብያ፡ "ብኣና ክጻወቱ'ዮም ዝዉዕሉ" ስደተኛታት መዓስከር ሸገረኣብ ብሕጽረት መሰረታውያን ቀረባት ይሽገሩ ኣብቲ ሰለማዊ ሰልፊ ንገብሮ ጠፊኡና፤ ንገብሮ ስኢና፡ መጻኢ ህይወት ህጻናትን ኣዴታትን ተጋሂሱ ዝብሉ ጭርሖታት ኣቃሊሖም። እቶም ስደተኛታት ከም ዝሓበርዎ፤ ዝኾነ ጸገም ኣብ ወረቐቶም እንተሃልዩ፡ ኣብ ኒጀር፤ ርዋንዳ ወይ ኢጣልያ ምስተወስዱ ኣብ ክንዲ ዝጻረ፡ ኣብ ሕሱም ህይወት እንከለው ነዚ ዘሰንብድ ዜና ብምስምዖም ኣብ ከቢድ ሻቕሎት ከምዘለው ኣመልኪቶም። ላዕለዋይ ተጸዋዒ ስደተኛታት ብወገኑ፡ ነቶም ኣብ መኣከብን መበግስን ማእከል (GDF) ዘለው ስደተኛታት ናብ ሳልሳይ ሃገር ክወስዶም ዓቕሚ ከምዘይብሉ ሓቢሩ። ወላ እኳ እቶም ስደተኛታት ሰልፊ እንተኣካየዱ፡ እቲ ትካል ግን ነቶም ስደተኛታት ናብ ዝኾነት ሃገር ክወስዶም ከምዘይክእል ኣፍሊጡ። እዞም ንልዕሊ ሰለስተ ዓመት ኣብ መዳጎኒ ስደተኛታታት ክንሳቐ ጸኒሕና ዝበሉ ስደተኛታት፡ ላዕለዋይ ተጸዋዒ ስደተኛታት ነቲ ጉዳዮም ዳግመ ግምት ገይሮም፡ ከምቶም ካልኦት ስደተኛታት ናብ ካልእ ውሕስቲ ሃገር ከሰጋግርዎም ተማሕጺኖም። ምንጪ ስእሊ, ዳይነ ህይወት ኣብ ሊብያ ሓደ ካብቶም ንቢቢሲ ትግርኛ ዝተዛረቡ፡ ንህወይት ሊብያ ክገልጾ እንከሎ፡ ሊብያ ማለት ንኽትነብሮ ብጣዕሚ ዘይምቹእ ቦታ ምዃኑ እዮ ዝገልጽ። እቲ ኤርትራዊ ስደተኛ ከም ዝሓበሮ፡ ኣብ ዝፈላለየ እዋናት ብሰመሰርትን፤ ካልኦት ሊብያውያንን፡ ከም ንብረት ከም ዝተሸጠን ከቢድ ግዜ ከምዝሕለፈን ጠቒሱ። ካልኦት ኤርትራውያን ስደተኛታት'ውን ኣብ መዳጎኒ ስደተኛታት ተታሒዞም፡ ዝኸፍአ ህይወት የሕልፉ ምህላዎም ሓቢሩ። ኣብ ሊብያ፡ ንስደተኛታት ከም ኣቕሓ ምሻጥን ምልዋጥን፣ ማህረምትን ዓመጽን፡ ግኑን ከምዝኾነ በታ ሃገር ዝሓለፉ ኣፍሪቃውያን ስደተኛታት ክሕብሩ ምጽንሖም ይፍለጥ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
